Orziqul Soatov. Orziqul Chorshanbiyevich Soatov (1941-yil 27-iyun, Surxondaryo viloyati Muzrabot tumani) — oʻzbekistonlik pedagog, olim-agronom va senator. Oʻzbekiston Respublikasi Oliy Majlisi Senati Sud-huquq masalalari va korrupsiyaga qarshi kurashish qoʻmitasi aʼzosi. 1967—1993-yillarda Termiz pedagogika institutida turli lavozimlarda ishlagan. 1993-yildan „Nuroniy“ jamoat fondi Surxondaryo viloyati kengashi raisi. 2020-yildan viloyat Mahalla va nuroniylarni qoʻllab-quvvatlash boshqarmasi boshligʻining oʻrinbosari.